**DÔVODOVÁ SPRÁVA**

1. **Všeobecná časť**

Ministerstvo školstva, vedy, výskumu a športu Slovenskej republiky na základe novely zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov (ďalej len „novela zákona“) predkladá návrh nariadenia vlády Slovenskej republiky, ktorým sa mení príloha č. 12 časť B nariadenia vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov (ďalej len „návrh nariadenia“).

Cieľom návrhu nariadenia je úprava prílohy č. 12 časť B nariadenia, ktorá upravuje koeficienty na výpočet hodnoty koeficienta kvalifikačnej štruktúry pedagogických zamestnancov školy podľa zaradenia pedagogického zamestnanca do platovej triedy a pracovnej triedy s príslušným kreditovým príplatkom a rokmi praxe tak, aby bol zabezpečený jej súlad s novelou zákona s účinnosťou od 1. septembra 2019.

Návrh nariadenia nemá vplyv na rozpočet verejnej správy, pretože vplyvy už boli zahrnuté do vplyvov na rozpočet verejnej správy spojených s novelou zákona. Návrh nariadenia nemá vplyv podnikateľské prostredie, vplyv na manželstvo, rodičovstvo a rodinu, vplyv na životné prostredie, vplyv na informatizáciu spoločnosti, a ani vplyv na služby verejnej správy pre občana.

Predkladaný návrh je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky, medzinárodnými zmluvami a medzinárodnými dokumentami, ktorými je Slovenská republiky viazaná, zákonmi a právom Európskej únie.